Արմենական Կուսակցության
Ծրագրի և Կանոնադրության նախագծերի հիմնական դրույթներ

 Ելնելով արդի քաղաքական և աշխարհաքաղաքական մարտահրավերներից առաջացել էր ազգային ուժի գոյության սուր անհրաժեշտություն: Մյուս կողմից Արմենականությունը ժամանակի ընթացքում ոչ միայն չէր կորցրել արդիականությունը, այլ բաց էր մնացել Արմենական կուսակցության առաջատար դերը ազգային կյանքում: Ուստի ելնելով ազգային-քաղաքական օրակարգի անհրաժեշտությունից, հաշվի առնելով գաղափարական նույնությունն 1885 թ. Վանում հիմնադրված Արմենական Կուսակցության հետ որոշվեց վերահիմնադրել այն ՀՀ Սահմանադրությանը, ՀՀ Կուսակցությունների մասին օրենքին, և այլ իրավական ակտերին համապատասխան ունենալ ստորաբաժանումներ ՀՀ տարածքում և ներկայացուցչություններ Սփյուռքում: Հիմնասյուներն են՝ Ընտանիք, Ազգ, Պետություն: Ռազմական ուժերի շարունակական արդիականացմանը զուգահեռ պետք է Հայաստանը դառնա նորարարական ռազմական արդյունաբերության տարածաշրջանային կենտրոն:
Ռազմավարական նշանակության հիմնարկ-ձեռնարկություններում պետությունն ունենա առնվազն որոշակի փայաբաժին:
Արմենական Կուսակցությունն իր գործունեությունն իրականացնում է ՀՀ Սահմանադրության, օրենքների, Կուսակցության կանոնադրության և Ծրագրի, հրապարակայնության, օրինականության հիման վրա:
Կուսակցության բարձրագույն ղեկավար մարմինը Համագումարն է, որն հրավիրում է Կուսակցության մշտապես գործող ղեկավար մարմինը, ոչ ուշ, քան 3 տարին մեկ անգամ: Համագումարն է ընտրում Կանոնադրությամբ սահմանված մարմինները, որոնք հաշվետու են Համագումարին: Համագումարների միջև ընկած ժամանակահատվածում կուսակցության գործունեությունը ղեկավարում է Կուսակցության մշտապես գործող ղեկավար մարմինը՝ Կեդրոն: Կեդրոնի համակարգողը Կուսակցության Նախագահությունն է:
 Կուսակցության տարածքային մարմինները ստեղծվում են տարածքային հատկանիշով` ՀՀ մարզերում և Երևան քաղաքի վարչական շրջաններում:
 Արմենական կուսակցության հիմնադիր Համագումարը տեղի կունենա 2019թ. մայիսի 25-ին, ժամը` 12:00-ին: Հասցե` ք. Երևան, Գրիգոր Լուսավորիչ 4/2, [«DoubleTree by Hilton» հյուրանոցային համալիր](http://deltapro.am/portfolio/hilton-by-double-tree/)ի  «Parigi Conference Hall» սրահում: